# Артерия (група)

### от Уикипедия, свободната енциклопедия

  Вижте пояснителната страница за други значения на Артерия.

Artery
Информация
От | Поморие, България
Стил | хардкор фолк метъл
Години на активност | 1989 - до наши дни
Музикален издател | Arteria Records
Уебсайт | Официален сайт

Артерия българска група от Поморие, създадена през 1989. Тя е саздадена като хардкор група, но впоследствие стилът и се изменя към фолк метъл.

## [редактиране] История

Артерия е създадена през лятото на 1989 в Поморие, България. До 1997 Артерия свирят из цялата страна на всички малки и големи фестивали и имат стотици гостувания по телевизия, радио и преса. През това време те издават три албума на български език - Луди работи (1993), Жълтопепелява скука (1995), Утопия (1997). Следващите албуми на Артерия в по-голямата си част са на английски.

В началото на 1997 момчетата се преместват в Прага и започват да изнасят малки акустични концерти с гръцко бузуки. Това бързо набира популярност и те започват да експериментират с нови стилове, смесвайки балкански, български и гръцки ритми с агресията и страстта на любимата им западна и хардкор музика. След две години турнета из Чехия, бандата решава да се премести в Холандия. В Амстердам те срещат австралийската поп/рок певица Кейт Флеминг и заедно с нея създават, записват и изпълняват албума Valley of the Sunflowers. С това звучене Артерия достигат до полу-финалите на "Голямата награда на Холандия" през 1999 (De Groote Prijs van Nederland).

След напускането на Кейт през 2000, мястото и заема младият американски китарист Клайд Шори, с който бандата започва да се завръща към метъл корените си. С Клайд те записват Balkan Underground. През 2001 Филип Флусер от метъл бандата Luca Brasi, се присъединява към групата за записа на макси сингъла Artery и албума Newtopia. Албумът е издаден от собствения лейбъл на Артерия Arteria Records. Издаването на албума е последвано от заснемането на клип към песента Control, която е номер 1 в Българския музикален канал MM в продължение на седмици.

2002 и 2003 са много напрегнат период за групата - пътуване, записи и концерти, включително и турне в 25 френски града с френската метъл група Def Daf от Ню Орлийнс. Другите места включват чешкия Trutnov Fest (2002), на който сверият пред 15 000 души; холандският Uilen Pop (2003); Melkweg и Paradiso, както и други събития в Амстердам. Белгия и Германия също са част от местата, където групата е изнасяла концерти.

През април 2003 момчетата отиват в САЩ за шоу в Cagein LA в световноизвестният "Roxy". Шаво Одаджиан от System of a Down, Джеймс Шафър от Korn и Логън Мадър от Machine Head и Soulfly присъстват на шоуто. Те канят Клайд да участва с тях в проект наречен CKUF.

В края на 2003 Клайд напуска Artery, за да стане част от новата група на Логан The New Black. Това поставя Артерия в нужда от нов китарист. Мястото заема Мeна, брат на басиста Хъби.

През 2006 година излиза последният албум на Артерия Art of Bleeding. Като към песните Me and you и Electricity са заснети клипове.

## [редактиране] Дискография

- Луди работи (1993)
- Жълтопепелява скука (1995)
- Утопия (1997)
- Valley of Sunflowers (1998)
- Balkan Underground (2000)
- Newtopia (2003)
- Art of Bleeding (2006)

## [редактиране] Външни препратки

- Официалният сайт на групата
- Страницата на Артери в MySpace.com

Взето от „http://bg.wikipedia.org../../../%D0%B0/%D1%80/%D1%82/%D0%90%D1%80%D1%82%D0%B5%D1%80%D0%B8%D1%8F_%28%D0%B3%D1%80%D1%83%D0%BF%D0%B0%29.html“.

Категория: Български метъл групи

##### Views

- Статия
- Беседа
- Текуща версия

##### Търсене